مولانا احسان اللہ رجائی کی رحلت، علامہ راجہ ناصر عباس کا اظہار تعزیت

اپنے تعزیتی پیغام میں ایم ڈبلیو ایم کے سربراہ نے کہا کہ مولانا احسان اللہ رجائی قومی و ملی درد رکھنے والی متحرک اور نڈر شخصیت تھے۔ ان کی دینی و ملی خدمات کو ہمیشہ یاد رکھا جائیگا۔

خبر کا کوڈ: ۴۴۲۸۴۴

تاریخ: ۳۰ مرداد ۲۰۲۰ - ۱۵:۵۵

رسا ںیوز ایجنسی کی رپورٹ کے مطابق،  مجلس وحدت مسلمین پاکستان کے سربراہ علامہ راجہ ناصر عباس جعفری نے انتہائی فعال مذہبی شخصیت، مبلغ دین، ایم ڈبلیو ایم ضلع خیرپور کے سابق ڈپٹی سیکرٹری جنرل اور حیدری مسجد رانی پور کے پیش نماز مولانا احسان اللہ رجائی کے انتقال پر دلی افسوس اور رنج و غم کا اظہار کیا ہے۔

مرکزی سیکرٹریٹ سے جاری اپنے تعزیتی پیغام میں انہوں نے کہا کہ مولانا احسان اللہ رجائی قومی و ملی درد رکھنے والی متحرک اور نڈر شخصیت تھے۔ ان کی دینی و ملی خدمات کو ہمیشہ یاد رکھا جائے گا۔ خدا مرحوم کو جوار آئمہ معصومینؑ میں محشور فرمائے۔

علامہ راجہ ناصر عباس اور ایم ڈبلیو ایم سندھ کے صوبائی سیکرٹری جنرل علامہ باقر عباس زیدی نے مرحوم کی مغفرت سمیت اہل خانہ، جملہ پسماندگان اور لواحقین کے لئے صبر جمیل کی دعا کی ہے۔ /۹۸۸/ن